b'\n_START_ARTICLE_\nJean Gaston Darboux\n_START_SECTION_\n\xc5\xbdivljenje in delo\n_START_PARAGRAPH_\nDoktoriral je leta 1866 na \xc3\x89cole Normale Sup\xc3\xa9rieure pod Chaslesovim mentorstvom z dizertacijo O ortogonalnih ploskvah (Sur les surfaces orthogonales). Leta 1884 so ga izbrali za \xc4\x8dlana Francoske akademije znanosti. V letu 1900 je postal stalni tajnik njene Matemati\xc4\x8dne sekcije._NEWLINE_Njegovi dose\xc5\xbeki na podro\xc4\x8dju diferencialne geometrije ploskev so iz\xc5\xa1li v \xc5\xa1tirih zvezkih med letoma 1887 in 1896.\n_START_SECTION_\nPriznanja\n_START_PARAGRAPH_\nKraljeva dru\xc5\xbeba ga je leta 1902 izbrala za svojega tujega \xc4\x8dlana, leta 1916 pa mu je podelila Sylvestrovo medaljo.\n_START_SECTION_\nPoimenovanja\n_START_PARAGRAPH_\nPo njem se imenuje asteroid glavnega pasu 18734 Darboux in Darbouxjev otok ob Antarkti\xc4\x8dnem polotoku.'